Leifs Eriksons - Vikipēdija

# Leifs Eriksons

### Vikipēdijas raksts

Vikingu apmetnes vieta Lansomedouzā, Ņūfaundlendā
Piemineklis Leifam Eriksonam

Leifs Eriksons (Leifr Eiríksson, 980 - 1020) bija islandiešu atklājējs un pirmais zināmais eiropietis, kurš atklāja Ziemeļameriku, precīzāk, tās ziemeļaustrumu piekrastes daļu – Ņūfaundlendas salu, Labradoras pussalu un Bafina zemi mūsdienu Kanādā.

Mūsdienās uzskata, ka Leifs ir dzimis ap 980. gadu Islandē. Viņš bija Eirika Rudā (Eiríkr rauði) – cilvēka, kurš bija ārpus likuma Norvēģijā un Islandē, kura tēvs Torvalds Isvaldsons (Þorvaldr Ásvaldsson), arī bija ārpus likuma Norvēģijā - otrais dēls. Leifa māte bija Torshilde (Þjóðhildr). Grenlandē, kurai viņš pats ir devis nosaukumu, Eiriks ir dibinājis divas normāņu kolonijas – Rietumu apmetni un Austrumu apmetni. Cik ir zināms, Eirikam bija divi brāļi, Torvalds un Torsteins, kā arī māsa Freidisa (Freydís Eiríksdóttir). Leifs apprecēja sievieti vārdā Torguna (Þórgunnr) un viņiem bija viens dēls – Torkels Leifsons (Þorkell Leifsson).

Esot Norvēģijā, Leifs pieņēma kristietību tāpat kā daudzi normaņi tajā laikā. Uz Norvēģiju viņš devās kalpot norvēģu karalim Olafam Trigvasonam. Kad Leifs atgriezās Grenlandē, viņs nopirka kuģi no Bjarni Herjolfsena lai dotos ekspedīcijā uz zemi, kuru Bjarni bija atklājis - šodien šī zeme ir zināma kā kontinets Ziemeļamerika. Sāgā “Par grenlandiešiem” ir stāstīts, ka Leifs burāja pa Bjarni veikto riņķveida maršrutu ap 1000. gadu, tikai pretējā virzienā. Pirmā zeme, kuru viņš sasniedza bija klāta guļošām akmens plātnēm (sensk. Hellur), tāpēc viņš to nosauca par Hellulandi, mūsdienās šo salu sauc par Bafina Zemi. Nākamā zeme, līdz kurai viņš nokļuva bija ar kokiem apaugusi zemiene un baltu smilšu kāpām klātu piekrasti. To viņš nosauca par Marklandi (t.i. Mežu zemi), tagad pazīstamu kā Labradoras pussalu.

Kad Leifs un viņa biedri atstāja Marklandi un uzgāja nākamo zemi, viņi šeit izveidoja apmetni, uzceļot te dažas mājas. Šeit bija laba zeme, maigs klimats, daudz zivju upēs un ziema nebija auksta. Šajā vietā viņi pārlaida ziemu. Sāgas stāsta, ka viens no Leifa vīriem, Tirkīrs, iespējams ka vācietis, atrada vīnogas un tāpēc šo zemi Leifs nosauca par Vinlandi.

Atgriežoties no ceļojuma, pie Islandes krastiem, Leifs izglāba vikingu vārdā Torīrs un viņa biedrus – tā Leifs izpelnījās iesauku "Leifs Laimīgais" (Leifr hinn heppni).

Pēc atklājumiem, dāņu arheologa Helges Ingsteda vadītajos izrakumos 1950.-1960. gados, ir pieņemts uzskatīt ka Leifa un viņa biedru apmetne Vinlandē ir atradusies mūsdienu Ņūfaundlendas ciemata - Lansomedouzas (L’Anse aux Meadows) apkaimē.

1949. gada 9 oktobrī pie Minesotas štata municipalitātes Senpolas pilsētā Leifam Eiriksonam tika uzstādīts piemineklis.

Wikimedia Commons ir pieejami multimēdiju faili par šo tēmu. Skat.:
Leifs Eriksons
Saturs iegūts no "http://lv.wikipedia.org../../../l/e/i/Leifs_Eriksons_4dc2.html"

Kategorija: Skandināvu jūrasbraucēji

##### Views

- Raksts
- Diskusija
- Pašreizējā versija

##### Meklēt

##### Citās valodās

- Brezhoneg
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- Basa Jawa
- 한국어
- Latina
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Rumantsch
- Русский
- Scots
- Srpskohrvatski / Српскохрватски
- Slovenčina
- Slovenščina
- Српски / Srpski
- Svenska
- Tagalog
- Українська
- 中文